Številka: 354-0039/2023

Datum: 11.04.2023

|  |  |
| --- | --- |
| **Naslov:** | **PREDLOG SKLEPA O POTRDITVI ELABORATA 24–URNE DEŽURNE POGREBNE SLUŽBE IN OBLIKOVANJE CEN ZA LETO 2023** |
| **Predlagatelj:** | Župan Občine Prevalje |
| **Pravna podlaga:** | * Zakon o pogrebni in pokopališki dejavnosti (Uradni list RS, št. 62/16 in 3/22 – ZDeb) * Uredba o metodologiji za oblikovanje cen 24-urne dežurne službe (Uradni list RS, št. 5/18) * Odlok o pokopališkem redu na območju Občin Ravne na Koroškem in Prevalje (Uradno glasilo slovenskih občin, št. 10/2020). |
| **Obrazložitev:** | Zakon o pogrebni in pokopališki dejavnosti je začel veljati leta 2016 in v okviru pogrebne dejavnosti opredeljuje 24-urno dežurno pogrebno službo kot obvezno občinsko javno službo. 24-urna dežurna pogrebna služba se izvaja v skladu z zakonom, ki ureja gospodarske javne službe. Obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe.  Cene 24-urne dežurne službe so bile nazadnje sprejete leta 2020 (159,33 EUR na pokojnika brez DDV), sedaj pa je Javno komunalno podjetje Log d.o.o. pripravilo novo kalkulacijo cene, predvsem zaradi velikih sprememb na področju cen električne energije, ogrevanja, dviga osnovne plače ter tudi stroškov zbiranja odpadkov, ki prej niso bile upoštevane v kalkulaciji cene.  Občina Prevalje je s strani JKP Log, d.o.o. prejela Elaborat 24-urne dežurne pogrebne službe, ki je oblikovan na podlagi Uredbe o metodologiji za oblikovanje cen 24-urne dežurne službe. Predračunska cena izvajanja 24-urne dežurne pogrebne službe znaša 188,75 EUR na pokojnika (brez DDV). Stroške izvajanje 24-urne dežurne službe poravna naročnik pogreba. |
| **Predlog sklepa:** | **Občinski svet občine Prevalje potrjuje Elaborat 24-urne dežurne pogrebne službe, ki ga je izdelalo JKP Log d.o.o., ter ceno za izvajanje 24-urne dežurne službe za leto 2023, ki znaša 188,75 EUR na pokojnika (brez DDV). Cena se začne uporabljati od 1.5.2023 dalje.** |

Pripravil: Oddelek za komunalno cestno gospodarstvo

Župan občine:

Dr. Matic Tasič

Priloga:

* Elaborat 24-urne dežurne pogrebne službe.